Diari Oficial de la Generalitat Valenciana


Sumari del DOGV 5989, del 06-04-2009 (2009/3731)

RESOLUCIÓ de 23 de febrer de 2009, de la Sotssecretaria de la Conselleria de Medi Ambient, Aigua, Urbanisme i Habitatge, per la qual es delega per a l'exercici de determinades competències en matèria de gestió de personal.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5989

Data del DOGV
:   06-04-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/3731


Data del document
:   23-02-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Anàlisi jurídica

 Descriptors 

:   * Conselleria Medi Ambient, Aigua, Urbanisme i Vivenda
    * delegació de poders
    * administració del personal
    * competència administrativa

RESOLUCIÓ de 23 de febrer de 2009, de la Sotssecretaria de la Conselleria de Medi Ambient, Aigua, Urbanisme i Habitatge, per la qual es delega per a l'exercici de determinades competències en matèria de gestió de personal. [2009/3731]  
L'article 69 de la Llei 5/1983, de 30 de desembre, del Consell, modificada per la Llei 12/2007, de 20 de març, de la Generalitat, atribueix a la sotssecretaria de cada conselleria la direcció de tot el personal d'aquella.  
Raons d'eficàcia aconsellen delegar per a determinades competències en matèria de gestió de personal el/la titular de la Secretaria General Administrativa, els/les titulars de les direccions territorials, i els/les titulars del serveis territorials de Medi Ambient de les direccions territorials, a fi d'aconseguir la màxima celeritat en la tramitació de determinats procediments de gestió de personal.  
Per tot això, i de conformitat amb el que disposa l'article 69 de la Llei 5/1983, de 30 de desembre, del Consell, resolc:  
Primer  
Delegar el/la titular de la Secretaria General Administrativa i els/les titulars de les direccions territorials, dins del respectiu àmbit territorial, per a l'autorització dels permisos regulats en els articles 21 a 37, de la flexibilitat de la permanència obligatòria prevista en l'article 15, com també de la llicència per assumptes propis prevista en l'article 38 del Decret 175/2006, de 24 de novembre, del Consell, pel qual es regulen les condicions de treball del personal al servei de l'administració del Consell.  
Segon  
Delegar, així mateix, el/la titular de la Secretaria General Administrativa i els/les titulars de les direccions territorials, dins del respectiu àmbit territorial, per al control horari, el control de la justificació de les absències previstes en l'article 20.1.a), i les atribucions en matèria de vacances anuals del personal d'aquesta Conselleria.  
Tercer  
Delegar els/les titulars dels serveis territorials de Medi Ambient, dins del respectiu àmbit territorial, per a l'autorització del canvi de torn assignat als agents ambientals per raó del calendari de treball anual.  
Quart  
Deixar sense efecte la delegació de competències realitzada per raó de la Resolució de 23 de juliol de 2003, de la Sotssecretaria de la Conselleria de Territori i Habitatge, publicada en el Diari Oficial de la Generalitat Valenciana de 4 d'agost de 2003.  
València, 23 de febrer de 2009.- La sotssecretària: Cristina Serrano Mateo.